ย่านชุมชนเก่า: ตลาดกันตัง
ที่อยู่: ตำบลกันตัง อำเภอกันตัง จังหวัดตรัง ภาคใต้
ลักษณะสำคัญ: ตลาดกันตัง เป็นชุมชนตลาด และชุมชนโดยรอบทางรถไฟ เป็นเมืองท่าสำคัญแห่งหนึ่งทางฝั่งมหาสมุทรอินเดีย เป็นศูนย์กลางการคมนาคมทางน้ำที่สำคัญมาแต่โบราณ และในปี พ.ศ. 2436 พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้พระยารัษฎานุประดิษฐ์ (คอซิมบี๊ ณ ระนอง) เจ้าเมืองตรังย้ายที่ตั้งเมืองตรัง จากตำบลควนธานี มาตั้งที่ตำบลกันตังโดยขึ้นกับมณฑลภูเก็ต ลักษณะภูมิประเทศ ตั้งอยู่ริมแม่น้ำตรัง ห่างจากปากน้ำตรัง 27 กิโลเมตร อาคารเรือนแถวไม้สองชั้น ตั้งเรียงตัวติดถนน 4 ช่องทาง เป็นแบบผสมผสานของการตกแต่งอาคารหลายรูปแบบ ตั้งอยู่ในเมือง เป็นชุมชนในเมือง ส่วนใหญ่เป็นพาณิชยกรรม มีมัสยิด ศาลเจ้าที่เป็นตึกแถว